Klin (spojovacia súčiastka)

Klin je spojovacia súčiastka, ktorá slúži buď k pevnému ľahko rozoberateľnému spojeniu iných súčiastok, alebo k presnému nastaveniu polohy dvoch súčastí. Podľa polohy klinu voči ose spájaných súčiastok sa kliny rozlišujú na pozdĺžne a priečne. Kliny sú často normalizované, tie sa vyrábajú z ocele 11 600.

 Pozdĺžne kliny 
Používajú sa na prenos krútiaceho momentu medzi hriadeľom a nábojom. 
V hriadeli je vytvorené osadenie alebo plocha a v náboji drážka s úkosom. Pri správne nastavenej polohe hriadeľa voči náboju sa do vytvorenej medzery zasunie a zarazí klin. Jedna plocha klinu má úkos 1:100, ktorý zabezpečuje samosvornosť spoja. Typy klinov:
 kliny drážkové bez nosa - rozmery určuje norma STN 
 kliny drážkové s nosom - rozmery určuje norma STN 
 kliny vsadené - rozmery určuje norma STN 
 kliny ploské bez nosa - rozmery určuje norma STN
 kliny ploské s nosom - rozmery určuje norma STN 
 Pre kliny tangenciálne je v náboji vytvorená drážka bez úkosu a používa sa dvojica klinov, ktoré sú montované skosenými stranami proti sebe.

 Priečne kliny 
Používajú sa k axiálnemu spojeniu súčiastok. obe spájané súčiastky majú vytvorený otvor vhodného tvaru kolmo na ich os. Pri správne nastavenej polohe súčasti sa do vytvorenej medzery cez obe súčasti zasunie a zarazí klin. Plocha klinu má úkos od 1:15 až po 1:50 podľa typu a účelu použitia.

 Pozri aj 
 pero (spojovacia súčiastka)

 Zdroje 

 Slovenský ústav technickej normalizácie 

Kategória:Spojovacie súčiastky a materiály